Metaloproteinaza
Metaloproteinaza ili metaloproteaza je svaki prroteazni enzim čiji katalitski mehanizam uključuje metal. Primjer za to bi bio ADAM12 koji ima značajnu ulogu u fuziji mišićnih ćelija tokom razvoja embriona, u procesu poznatom kao miogeneza. Većina metaloproteaza zahtijeva cink, ali neke koriste kobalt. Metalni ion je koordiniran sa proteinom preko tri liganda. Ligandi koji koordiniraju metalni ion mogu varirati histidin, glutamat, aspartat, lizin ili arginin. Četvrtu koordinacijsku poziciju zauzima labilna molekula vode. Tretman sa helatnim agensima, kao što je EDTA dovodi do potpune inaktivacije. EDTA je helator metala koji uklanja cink, koji je neophodan za aktivnost. Takođe ih inhibira helator ortofenantrolin.